Document ID: /roh_data/filtered/fineweb-2-filterrobots_roh.jsonl.gz/30934

Tgi po sa drizzar al servetsch da mediaziun?
Al servetsch da mediaziun pon sa drizzar abitantas ed abitants da chasas d’attempads e da tgira sco era d’instituziuns per persunas cun impediments, clientas e clients d’organisaziuns da spitex sco era clientas e clients d’autras organisaziuns per la vegliadetgna che sa sentan tractads a moda malgista u che sa sentan offendids. In emprim contact cun la partida da conflict duess gia avair gì lieu.
Il servetsch da mediaziun cusseglia dentant er en connex cun furniturs da prestaziuns, per exempel per evitar intschertezzas che pon manar a conflicts.
Cun excepziun da:
- dumondas dal dretg da lavur e problems cun cundiziuns d’engaschament
- conflicts privats tranter parents
- cas nua ch’ina assistenza giuridica è gia vegnida integrada
sch’il servetsch da mediaziun è cumpetent pervi da motivs dal lieu
Il servetsch da mediaziun tracta mo conflicts cun instituziuns ch’èn activas en il chantun Grischun. I vegnan sche pussaivel resguardadas las cundiziuns linguisticas e culturalas da las partidas.